"තරූ තේ එකක් හදන් එන්න" 
ගෙට ගොඩවෙලා සාලේ සෝෆා එකේ
හරිබරි ගැහිලා ඉඳ ගත්තු
විශ්ව,සද්දෙන් කිව්වෙ ෆෝන් එකත්
ඔබන්න පටන් අරන්ම...

"හරී..පොඩ්ඩක් ඉන්නකො,
දරුවව ඇඟ සෝදන ගමන් මං.."

තරූ නාන කාඹරේ ඇතුළෙ ඉඳන්
කෑ ගහලා කිව්ව..

"මොකක්ද අප්පා මේ ගෙදර 
ඉල්ලන වෙලාවට කිසිම දෙයක් නෑ..
ඉක්මන් කරන්න මට තිබහයි..."

උදේ ඉදන් නැහිලා ගෙදර එනවා..
ඕන දේවල් ඕන වෙලාවට ලැබෙන්නෙ නෑ..

පපුව කඩාගෙන යන තරමට රිදෙන
විශ්වගෙ වචන ඉවසන් තරූ දරුවව
ඉක්මනට සේදුවා..
අවුරුදු එකහමාරක් වෙච්ච දරුවව
බලා ගන්න කොච්චර අමාරු ද..
පස්සෙන් ම ඉන්න ඕන කාලෙ...
ඒවා එයාට තේරෙන්නෙ නෑ ...

ආ,දරුවව චුට්ටක් බලා ගන්න විශ්ව..
මං ටග්ගාලා තේ හදන් එන්නම් මාත් තාම
තේ එකක් වත් බිව්වෙ නෑ...

මොකක්ද තරූ..නැහිලා නැහිලා ගෙදර එන්නෙ
ටිකක් නිදහසේ ඉන්න...ගෙදර ආවත්
නිදහසක් නෑනෙ,ඔයා දරුවව මගේ ඇගේ ගහන්න හදන්නෙ...

තරූ හිත ඇතුළෙ න් හරියට ඇඬුවා..
හැමදාම විශ්ව කතා කරන්නෙ තරූ
ගෙදරට වෙලා නිකන් ඉන්නවා වගේ..
මේක එයාට හරි අමාරුයි හිතට..

ගෑණියෙක් අම්මෙක් වුණහම
ඈට කන්නවත් කොහෙන් ද නිදහසක්..
ඒක තේරුම් නොගත්ත පිරිමියෙක් කියන්නෙම 
ගැහැණියකට සාපයක් 

තරූ දරුවව වඩන්ම තේ එක හැදුවා..
හරි අමාරුයි මොකද දරුවා දඟලන හින්දා ...

ආ විශ්ව තේ එක ..මොනවද අද රෑට උයන්නෙ..

චිකන් ගෙනාපුවා වගයක් ඇති නේද 
ඒක හදලා,පරිප්පු ටිකක් එක්ක 
පොල් සම්බල් ටිකක් හදන්න ..

ෆෝන් එකටම එබීගෙන තේ එක බොන
ගමන් විශ්ව එහෙම කිව්වෙ..
මේ ගෑනි කොහොමද 
දරුවත් තියන් තනියම උයන්නෙ කියලා වත්
හිතන්නෙ නැති ව...

ආදරේ කරන කාලෙ කොහොමද දැන් වෙනස
කොහොමද ඇයි මිනිස්සු මේ තරම් 
වෙනස් වෙන්නෙ...
තරූ එහෙම හිත හිත කුස්සියට ගියේ
දරුවත් අරන්..

ඇයි සමහර පිරිමි හිතන්නෙ,
දරුවොන්ගෙ වගකීම 
එහෙම පිටින්ම තියෙන්නෙ 
අම්මට විතරක් කියලා ..
හම්බ කරන එක ඇත්ත ඒත් ගැහැනිය ක්
ගෙදර යුද්දයක් කරන බව
ඇයි සමහර පිරිමි තේරුම් නොගන්නෙ..

දරුවට සෙල්ලම් බඩු ටිකක් දාලා දීලා 
කුස්සියෙ බිම පැදුරක් එලලා
දරුවව බිමින් තිබ්බ තරූ ටග්ගාලා ඉව්වා...
දරුවා තනියම නැගිටින්න උත්සාහ කරන
කාලෙ,පොල් ගෙඩිය පලන්න 
එහෙ මෙහෙ වෙච්ච ඩිංගට කොල්ලා 
නැගිටින්න හදලා,දෙයියනේ දරුවා වැටුනා..

දරුවගෙ ඇඬිල්ලට විශ්වත් දුවන් ආව..

දරුවා වැට්ටුව නේද ,බලා ගන්න හැටි ද ඔය...
ගෑණියෙක් වුණහම ඒ හැමදේම 
පුළුවන් වෙන්න ඕන 
තරූට ඇනුම්පද කිය කිය
ඕඩික්ලෝන් දැම්මා ඔලුවට ,
තඩි ගැහිලා ,පව් දරුවා....

තරූට ගොඩාක් දුකයි..
ජිවිතේ විඳවන්න නෙවෙයි නේද 
කසාද බැන්දෙ..
දරුවෙක් එක්ක,දවසෙ වැඩ කරනව කියන්නෙ 
කොච්චර අමාරු ඇගට මහන්සි දෙයක් ද..
ගෙදර මනුස්සයගෙන් කිසිම උපකාරයක් නැති ව
තනියම මේ දේවල් කරන්න බෑ . 

තරූ බත් බෙදලා විශ්වට කතා කරා..

දරුවට නින්ද ගිහින් ,වෙලාවට එයාගෙ කෑම එක කැව්වෙ ඇග හෝදන්න කලින්  ..

විශ්ව බත් එක කන ගමන් තරූත් බත් බෙදන්
වාඩි වුනා,කටවල් දෙක තුනක් කද්දි
විශ්ව කියනවා,තව  බත් බෙදන් එන්න කියලා 
එයාට ,ඉතින්  එයාගෙ බත් එක තියලා
ආයෙ ගිහින් බත් බෙදන් ආවා...

ආයෙ කටක් දෙකක් කද්දි,දරුවා ඇහැරුනා ,
ඉතින් කිරි දීලා දරුව නිදි කරලා ඇවිත් තමයි 
බත් එක කෑවෙ..

ජිවිතේ ට කිසිම උදව්වක් නොකරන
එහෙම උදව් කරන්නෙ කොන්ද පන නැති 
ගෑනි ට බය පිරිමි කියලා
ඔලුව උදුම්මන්  ඉන්න පිරිමියෙක් 
මිනිහා වෙනව කියන්නෙ ඉතින් 
ඒ ගෑනි ට ජීවිත කාලෙ ම
ඒ දුක විඳින්න වෙනවාමයි ...

තාරූ වළං පිගන් හෝදලා කුස්සිය අස් කරලා
එද්දිත් විශ්ව,ෆෝන් එකේ..
නෙට් එකවත් දාල ඇදවත් හදලා නෑ..
ඒවත් කරලා නිදා ගන්න ඇදට ගොඩ වුනහම 
විශ්ව එන්නෙ තාරුගෙ ඇගට ගොඩවෙන්න..
ඇත්තටම හැඟීමක් ඇති වෙයිද ගෑනියෙකුට..

කිසිම ආදරණීය බවක් නෑ,ආදරෙන්
කතා කරන්නෑ,සෙනෙහසක් නෑ
අනුකම්පාවක් නෑ..
ඔහේ ඇඟට ඇවිත් එයාගෙ දේවල් ටික කර
ගන්නවා..

මේක ද කසාද ජිවිතේ කියන්නෙ..
හැම පිරිමියා ම එහෙම නෑ  ..
මගේ රත්තරං තාත්තා අම්මට කොච්චර උදව්
කරනවාද ..අපේ ඇග හේදුවෙත්
තේරෙන කාලයක් වෙනකන්
සමහර දාට තාත්තා ..
අම්ම අසනීප වුනහම තාත්තා තමයි හැමදේම 
කරේ..

ඒ පින මට නෑ,තාරු එහෙම හිතලා
අනික් පැත්ත හැරිලා නිදා ඉන්න 
විශ්ව දිහා බලලා දිග...හුස්මක් 
පිට කරේ,
හැම ගෑනියක්ම ඒ වගේ හොද පිරිමි 
ලබන්න වාසනාවන්ත වෙන්නෙ නෑ කියලා 
හිතලා,නිදා ගන්න උත්සාහ කරා...

කම්බුල් දිගේ
උනුවට වැටිලා කොට්ටෙ තෙත් කරපු
කඳුළු හින්දා තරූට නින්ද ටිකක් පරක්කු කරා...

හැම ගැහැණියක් ම පිංකාර නෑ...
ඒ වගේම පවුකාරත් නෑ.